VEGA præsenterer

**Smukke, personlige folk-ballader fra multiinstrumentalisten Sam Amidon**  
*Den amerikanske sanger, sangskriver og multiinstrumentalist Sam Amidon udgav i maj sit sjette studiealbum The Following Mountain, som er Amidons første med egne kompositioner. Den 13. oktober slipper han sine særenge folksange løs i Lille VEGA.*

*The Following Mountain* er blevet indspillet med bidrag fra bl.a. den legendariske free-jazz trommeslager Milford Graves og Jimi Hendrix´ perkussionist Juma Sultan. Amidon har bl.a. udtalt om albummet: *"A walk through the thickets of the imagination… a personal mythology of sounds and visions and characters."*

Albummet blev indspillet i Figure 8 studierne i Brooklyn i løbet af en weekend, hvor musikerne havde lange improviserede sessions. Amerikanske Sam Amidon hører til blandt de ypperste, når det kommer til at fortolke USA's kolossale samling af traditionelle folksange. Han har med sin egen moderne, unikke stil formået at gøre sangene til sine, egne og give dem fornyet originalitet og aktualitet.

*The Following Mountain* er opfølgeren på det anmelderroste album *Lily-O* fra 2014, hvor den dygtige sangskriver bl.a. blev sammenlignet med den amerikanske cellist Arthur Russell.

**Stort folk-talent**  
Sam Amidon er født og opvokset i Vermont i USA hos forældre, der selv er folk-musikere. Amidon har spillet musik fra en ganske tidlig alder, og det er tydeligt, at han har en indgående forståelse for den traditionelle amerikanske folkesangsarv, som han puster nyt liv i med sine ærlige og hjertevarme fortolkninger.  
  
Sam Amidon har tidligere optrådt i Danmark flere gange, bl.a. til festivalen Nye Rødder i København og på Roskilde Festival i 2012, hvor han gav en intet mindre end eminent koncert med mange små fortællinger og en helt særlig publikumskontakt, på den intime Gloria-scene.

**Fakta om koncerten**Sam Amidon (US)  
Tirsdag den 24. oktober, 2017 kl. 21.00  
Lille VEGA, Enghavevej 40, 1674 København V  
Billetpris 130 kr. + gebyr  
Billetsalget starter i dag via vega.dk og Ticketmaster